Verbum dictum
Verbum dictum est genus oblectationis quod poemata in actione condita implicat, aestheticam ludi verborum et aphegeticae vel narrationis ex poesi Afroamericanorum in Harlem Novi Eboraci ortae exprimens. Quod saepe collaborationem et experimentationem cum aliis artibus sicut musica, theatrum, et saltatio comprehendit. Verba dicta actionem ipsorum verborum, mutationes tonorum, gestus, vultus, et plus exprimere solent. Actores elementis poeticis uti possunt, sicut homoeoteleuton, repetitio, rhythmus, vulgaria verba, et compositio extemporanea, ut contextum socialem creent quem spectatores bene aestimare possint. Actiones verborum dictorum plerumque in narratione vel poesi consistunt, quorum exempla sunt artifices Hedwig Gorski, Gil Scott-Heron, et Leo Ferré, ac longae monologiae a Spalding Gray compositae.